Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 962/11/7707	Prešov, 3.5.2012
EEČ : 2-58-198-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 23. 08. 2011 v čase o 16.42 hod. viedol po diaľnici D1 v smere Košice - Prešov motorové vozidlo značky XXXXX, v km 604,389 sa plne nevenoval vedeniu vozidla, prešiel v pravo mimo diaľnicu, kde sa prevrátil, pričom XXXXX, nar. XXXXX utrel tržnozmliaždenú ranu II. prsta pravej ruky s čiastočným natrhnutím vystierača, tržnozmliaždenú ranu ľavého predlaktia, tržnozmliaždenú ranu ľavého kolena a pomliaždenie ľavého kolena s dobou liečenia a práceneschopnosťou 18 - 20 dní, XXXXX, nar. XXXXX pomliaždenie hlavy, zlomeninu ľavej kľúčnej kosti bez posunu úlomkov, pomliaždenie hrudníka vľavo a tržnú ranu pravého predlaktia s dobou liečenia a práceneschopnosťou 28 - 30 dní a menšie zranenie utrpel aj XXXXX, nar. XXXXX. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
XXXXX
Odôvodnenie:
	Uznesením policajta Krajského riaditeľstva PZ, Krajského dopravného inšpektorátu v Prešove sp. zn. KRP-14/DO-PO-2011 z 25. 01. 2012 bolo vznesené  obvinenie  XXXXX  za  prečin ublíženia na zdraví podľa § 158 Trestného zákona, na tom skutkovom základe, ako je uvedené vo výrokovej časti tohto uznesenia.

	Obvinený XXXXX vyhlásil, že spáchal skutok, za ktorý je stíhaný. Bol poučený v zmysle § 216 ods. 1 Trestného poriadku o podmienkach podmienečného zastavenia trestného stíhania a s týmto postupom aj výslovne súhlasil.

	Poškodení si neuplatnili nárok na náhradu škody.

	Obvinený v evidenčnej karte vodiča má dva záznamy. Súdne trestaný nebol.

	Pri prečine ublíženia na zdraví podľa § 158 Trestného zákona je možné uložiť trest odňatia slobody až na jeden rok.

	Podľa § 216 ods. 1 Trestného zákona v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby podmienečne zastaviť trestné stíhanie, ak

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa ods. 2 § 216 Trestného poriadku v uznesení o podmienečnom zastavení trestného stíhania sa určí skušobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Vzhľadom k uvedeným skutočnostiam boli splnené všetky podmienky obsiahnuté v § 216 ods. 1 Trestného poriadku a preto som rozhodol tak, ako je to uvedené vo výroku tohto uznesenia, trestné stíhanie vedené proti obvinenému XXXXX som podmienečne zastavil so skúšobnou dobou na 12 (dvanásť) mesiacov.

Podľa § 217 ods. 1 Trestného poriadku upozorňujem obvineného na to, že ak v priebehu skúšobnej doby nebude viesť riadny život, rozhodnem a to v prípade ešte aj počas skúšobnej doby, že v trestnom stíhaní sa bude pokračovať.
Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia na tunajšiu prokuratúru.
Sťažnosť má odkladný účinok.

Mgr. Michal Petrík
prokurátor